ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ แห่งพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗(ฉบับที่๓)พ.ศ. ๒๕๔๘ โดยที่เป็นการสมควรแก้ไขเพิ่มเติมหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินให้เหมาะสมยิ่งขึ้นอาศัยอำนาจตามความในมาตรา๑๓ (๑๑) แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ คณะกรรมการจัดรูปที่ดินกลางออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ (ฉบับที่ ๓) พ.ศ. ๒๕๔๘ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกความในข้อ ๕ แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ (ฉบับที่ ๑) พ.ศ. ๒๕๓๖ และให้ใช้ความต่อไปนี้แทนข้อ ๕ ภายในกำหนดระยะเวลาห้าปีนับแต่วันที่ได้รับหนังสือแสดงสิทธิในที่ดินเจ้าของที่ดินผู้ใดมีความประสงค์จะโอนสิทธิในที่ดินในเขตโครงการจัดรูปที่ดิน ให้ยื่นคำขอตามแบบท้ายระเบียบนี้ต่อหัวหน้าสำนักงานจัดรูปที่ดินจังหวัดซึ่งที่ดินนั้นตั้งอยู่ เพื่อตรวจสอบคุณสมบัติของผู้รับโอนให้เป็นไปตามระเบียบนี้ และให้แจ้งความเห็นต่อคณะกรรมการจัดรูปที่ดินจังหวัดในกรณีที่ต้องนำเสนอคณะกรรมการจัดรูปที่ดินจังหวัดพิจารณาอนุญาตข้อ๔ ให้ยกเลิกความในข้อ ๖ แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ (ฉบับที่ ๑) พ.ศ. ๒๕๓๖และให้ใช้ความต่อไปนี้แทนข้อ ๖ ในกรณีที่หัวหน้าสำนักงานจัดรูปที่ดินจังหวัดตรวจสอบคุณสมบัติของผู้รับโอนตามข้อ๕ แล้ว เห็นว่าผู้รับโอนเป็นบุคคลตามที่ระบุไว้ ตามมาตรา ๔๔ จริง โดยเป็นผู้รับมรดกหรือเป็นสหกรณ์ หรือกลุ่มเกษตรกรที่ผู้รับโอนเป็นสมาชิก หรือกระทรวงเกษตรและสหกรณ์เพื่อประโยชน์ในการจัดรูปที่ดินหรือเป็นทายาทโดยธรรม ให้หัวหน้าสำนักงานจัดรูปที่ดินจังหวัดแจ้งให้โอนสิทธิในที่ดินนั้นต่อไปได้และให้รายงานให้คณะกรรมการจัดรูปที่ดินจังหวัดทราบข้อ๕ ให้ยกเลิกความในข้อ ๗ แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ (ฉบับที่ ๑) พ.ศ. ๒๕๓๖ข้อ๖ ให้ยกเลิกความในข้อ ๘ แห่งระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้โอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ (ฉบับที่ ๑) พ.ศ. ๒๕๓๖ และให้ใช้ความต่อไปนี้แทนข้อ ๘ ผู้ซึ่งจะได้รับการพิจารณาอนุญาตเป็นหนังสือจากคณะกรรมการจัดรูปที่ดินกลางตามมาตรา๔๔ เพื่อขอรับโอนสิทธิในที่ดิน โดยการซื้อขาย หรือการขายฝากที่ดิน หรือการแลกเปลี่ยนที่ดินหรือการยกให้ที่ดินโดยเสน่หาให้แก่ผู้ซึ่งมิใช่ทายาทโดยธรรม ผู้ขอรับโอนจะต้องมีคุณสมบัติและลักษณะดังต่อไปนี้คือ(๑) มีสัญชาติไทยโดยการเกิด(๒) บรรลุนิติภาวะแล้ว(๓) ที่ดินแปลงที่ขออนุญาตนั้นยังคงใช้เพื่อเกษตรกรรมต่อไป เว้นแต่ได้รับอนุญาตจากคณะกรรมการจัดรูปที่ดินจังหวัดให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรม(๔) นิติบุคคลผู้ขอรับโอนจากการให้ จะต้องเป็นวัด สำนักสงฆ์ สถาบันการศึกษาหรือนิติบุคคลอื่นที่มีความประสงค์จะใช้ที่ดินดังกล่าวเพื่อประโยชน์ในด้านการศาสนาหรือการศึกษา หรือเพื่อประโยชน์ของทางราชการประกาศณ วันที่ ๗ มีนาคม พ.ศ. ๒๕๔๘วันมูหะมัดนอร์มะทารัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลาง[เอกสารแนบ]๑.หนังสือขออนุญาตโอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗๒.คำรับรองแผนการใช้ที่ดินแนบท้ายคำขออนุญาตโอนสิทธิในที่ดินที่ได้รับหนังสือแสดงสิทธิในที่ดินในเขตโครงการจัดรูปที่ดินตามมาตรา ๔๔ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗(ดูข้อมูลจากภาพกฎหมาย)ศิรวัชร์/ปรับปรุง๓๑ กรกฎาคม ๒๕๖๐[๑]ราชกิจจานุเบกษา เล่ม ๑๒๒/ตอนที่ ๔๔ ง/หน้า ๑๙๕/๒ มิถุนายน ๒๕๔๘